# Club Atlético River Plate

River Plejt| Puno ime | Club Atlético River Plate |
| Nadimak | *Los Millonarios* ("Milioneri"), *La Banda Roja* ("Crvena pruga"), *Las Gallinas* ("Pilići") |
| Osnovan | 25. maja 1901 (1901-05-25) |
| Stadion | Stadion Monumental, Buenos Ajres (kapacitet: 66.269) |
| Predsednik |  Rodolfo D'Onofrio |
| Menadžer |  Marselo Galjardo |
| Liga | Argentinska prva liga |
| 2024. | 5. |
| Prva utakmica |  Fakuldad de medisina 3 : 2 **River Plejt**  (Buenos Ajres, Argentina; 30. april 1905.) |
| Najveća pobeda |  **River Plejt** 10 : 1 Urakan  (Buenos Ajres, Argentina; 11. avgust 1974.) |
| Najveći poraz |  Gimnazija la Plata 10 : 1 **River Plejt**  (La Plata, Argentina; 9. jul 1905.)  Belgrano 10 : 1 **River Plejt**  (Buenos Ajres, Argentina; 18. avgust 1912.) |
| Najbolji strelac |  Anhel Labruna (317) |
|  |
|

|  |  |
| --- | --- |
|

**Domaći dresovi** |

**Gostujući dresovi** |

 |
|  |

**FK River Plejt** (španski: *Club Atlético River Plate*) profesionalni je argentinski fudbalski klub iz Nunjeza, okoline Buenos Ajresa i dio je sportskog društva River Plejt. Ime je dobio nakon što su Britanci vratili gradski estuar Rio de la Plata. Iako se u okviru sportskog društva praktikuje dosta sportova, River je najpoznatiji po svom profesionalnom fudbalskom timu, koji je prvenstvo Argentine osvojio 35 puta, što je rekord. Titule u domaćim takmičenjima uključuju i 11 nacionalnih kupova, što čini River najtrofejnijim klubom u argentinskim takmičenjima, sa ukupno 47 titula u najvišem rangu. U Drugoj diviziji, klub je osvojio dvije titule, 1908. godine i u sezoni 2011/12.

U međunarodnim takmičenjima, River je osvojio 17 titula, od čega deset na takmičenjima koje je organizovao KONMEBOL. Osvojio je četiri puta Kopa libertadores, dva puta Rekopa sudamerikana te po jednom Interkontinentalni kup, Superkup libertadores, Kopa sudamerikana, Kopa interamerikana i prvenstvo Suruga bank, koje se igra između prvaka Japana i pobjednika Kopa libertadores. Klub je takođe osvojio i šest turnira koje su organizovali fudbalski savezi Argentine i Urugvaja: pet puta Kopa Aldao i jednom Tie kup. Rezervni tim Rivera osvojio je Kopa libertadores za igrače do 20 godina 2012. godine.

U anketi objavljenoj od strane fudbalskog saveza Argentine 2016. godine, za izbor 11 najboljih fudbalera svih vremena koji su igrali za reprezentaciju Argentine, za River je nastupalo šest od 11 izabranih fudbalera. Prije toga, FIFA je u svom izboru najboljih klubova 20. vijeka, 2000. godine, svrstala River na diobu devetog mjesta, zajedno sa italijanskim Milanom i brazilskim Flamengom, dok se Real Madrid našao na prvom mjestu. River je bio najbolji argentinski klub na toj listi, dok su se Boka juniors i Independijente našli na diobi 12 mjesta zajedno sa još pet klubova.

Među drugim dostignućima, River je na prvom mjestu na vječnoj listi argentinske Primere, klub je sa najviše ostvarenih pobjeda i treći sa najmanje poraza na listi top 20 klubova, s tim što su dva kluba koja imaju manje poraza odigrala preko dvije hiljade utakmica manje od Rivera. Na prvom je mjestu po broju osvojenih bodova, sa najviše postignutih i među klubovima sa najmanje primljenih golova, sa najboljom gol razlikom. Prvi je i na vječnoj listi Kopa libertadoresa, sa najviše ostvarenih pobjeda i najvećim brojem bodova.

River je prvi i jedini tim koji je istovremeno bio prvak četiri glavna turnira koja organizuje KONMEBOL, nakon što je osvojio Kopa sudamerikana 2014, Kopa libertadores 2015, Rekopa sudamerikana 2015 i Suruga bank prvenstvo 2015.

Godine 2000. našao se na devetom mjestu na listi najboljih klubova 20 vijeka, kao najbolji argentinski klub na listi. Godine 2010. Međunarodna organizacija za fudbalsku istoriju i statistiku svrstala je River na deveto mjesto na listi najboljih klubova svijeta za decenije 1990 i 2000, kao najbolji južnoamerički klub na listi.

Klub je zvanično osnovan 25. maja 1901. godine, uzeo je ime po estuaru Rio de la Plata. River ima istorijski veliko rivalstvo sa Bokom juniors, njihove utakmice poznate su kao *Superklasiko*. Rivalstvo i mržnja navijača dva kluba jedno je od najvećih u sportu, zbog njihove lokalne i globalne popularnosti. Svoje utakmice kao domaćin igra na stadionu Monumental Antonio Vespučio Liberti, koji je poznat jednostavno kao *Monumental*; nalazi se u oblasti Belgrano i najveći je stadion u Argentini.

Osim fudbala, klub je aktivan i u raznim drugim sportovima, kao što su: atletika, pelota, kuglanje, kestobal, šah, košarka, rukomet, gimnastika, karate, hokej na travi, hokej sa rolerima, plivanje, klizanje sa rolerima, tekvondo, tenis, odbojka, vaterpolo i eSportovi.

## Trofeji

Amaterska era
* **Prva liga Argentine (1)** : 1920.
* **Druga liga Argentine (2)** : 1908 (M), 2011/12 (N)

Nacionalne titule
* **Prva liga Argentine (35)** : 1932, 1936. (Kopa kampeonato), 1936. (Kopa d'Oro), 1937, 1941, 1942, 1945, 1947, 1952, 1953, 1955, 1956, 1957, 1975 (M), 1975 (N), 1977 (M), 1979 (M), 1979 (N), 1980 (M), 1981 (N), 1985/86, 1989/90, 1991 (A), 1993 (A), 1994 (A), 1996 (A), 1997 (A), 1997 (K), 1999 (A), 2000 (K), 2002 (K), 2003 (K), 2004 (K), 2008 (K), 2014 (K)

(M) - Metropolitano, (N) - Nasional, (A) - Apertura, (K) - Klausura
Nacionalni kupovi
* **Kup de Kompetencija (Džokej klub) (1)** : 1914.
* **Kup de Kompetencija (Liga Argentina) (1)** : 1932.
* **Kup Karlos Ibarguren (4)** : 1937, 1941, 1942, 1952.
* **Kup Adrijan Eskobar (1)** : 1941.
* **Kup prvaka (Superfinale) (1)** : 2014.
* **Kup Argentine (2)** : 2016, 2017.
* **Superkup Argentine (1)** : 2017.
* **Kup San Martin de Turs (10)** : 1965, 1971, 1972, 1977, 1978, 1985, 1988, 1989, 1993, 1996. **(trofeji nisu priznati kao zvanični od strane argentinske fudbalske federacije)**

Međunarodni uspjesi
* **Kup Libertadores (4)** : 1986, 1996, 2015, 2018.
* **Interkontinentalni kup (1)** : 1986.
* **Međuamerički kup (1)** : 1987.
* **Superkup Sudamerikana (1)** : 1997.
* **Kup Sudamerikana (1)** : 2014.
* **Rekopa Sudamerikana (2)** : 2015, 2016.
* **Suruga Bank Prvenstvo (1)** : 2015. **(duel između pobednika kupa Džej lige i pobednika kupa Sudamerikana) **Taj kup (1)** : 1914. **(trofej je zvaničan ali takmičenje nije verifikovano od strane južnoameričke fudbalske konfederacije KONMEBOL) **Kup Rikardo Aldao (6)** : 1936, 1937, 1941, 1945, 1947, 1955. **(trofeji su zvanični ali takmičenje nije verifikovano od strane južnoameričke fudbalske konfederacije KONMEBOL)**

## Stadion

## Reference

## Vanjske veze

* Zvaničan sajt kluba (`es`)